**Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2010.gada, kad tika uzsākta darbības programmas „Uzņēmējdarbība un inovācijas”” papildinājuma 2.3.1.1.2.apakšaktivitātes „Ārējo tirgu apgūšana – nozaru starptautiskās konkurētspējas stiprināšana”” (turpmāk – 2.3.1.1.2.apakšaktivtāte) ieviešana, Latvijas Investīciju un attīstības aģentūra (turpmāk – LIAA) un Latvijas Tūrisma attīstības aģentūra (turpmāk – TAVA) īsteno projektus, kas ietver nacionālo stendu organizēšanu starptautiskajās izstādēs ārvalstīs, mārketinga aktivitāšu organizēšanu Latvijā un ārvalstīs, mārketinga pētījumu un citu pasākumu organizēšanu ārvalstu tūristu piesaistei, kā arī tiek nodrošināta Latvijas ārvalstu ekonomisko pārstāvniecību darbība un ārvalstu investīciju piesaistes pasākumi.2.3.1.1.2.apakšaktivtātes ietvaros 2013.gadā ir sasniegti šādi rezultāti:1) Nacionālie stendi starptautiskajās izstādēs Norvēģijā, Lielbritānijā, Vācijā, Somijā, Igaunijā, Lietuvā, Krievijā, Zviedrijā, Azerbaidžānā, Japānā, Francijā, Ķīnā– 17;2) Dalībnieku skaits starptautiskajās izstādēs – 164;3) Tirdzniecības misijas un dalība kontaktbiržās Krievijā, Vācijā, Lietuvā, Japānā, Dānijā, Zviedrijā, Ķīnā, Ukrainā, Lielbritānijā, Beļģijā, Nīderlandē – 18;4) Komersantu dalība tirdzniecības misijās un kontaktbiržās – 93;5) Konsultācijas Latvijas komersantiem, organizējot individuālās biznesa vizītes ārvalstīs – 22 vizītes;6) Konsultācijas Latvijas komersantiem, sniedzot atbalstu dalībai starptautiskajās izstādēs ārvalstīs – 77 (komersanti);7) Konsultācijas komersantiem par ārējiem tirgiem un biznesa partneru meklēšana – 174 (komersanti);8) Ārvalstu investīciju piesaistes pasākumi: potenciālo investoru kontaktu skaits – 15;9) Izstrādāts mārketinga plāns efektīvai ārvalstu tiešo investīciju piesaistei – 2;10) Veikta mārketinga/publicitātes kampaņa ārvalstīs – 11;11) Identificēti investīciju projekti – 34;12) Reklāmas kampaņu organizēšana (koncepcija, kampaņa un materiālu dizains) ārvalstu tirgos – 14;13) Tūrisma ziņu apkārtraksti – 9 (numuru skaits);14) Tūrisma informācijas materiālu izgatavošana – 11 (veidi);15) Žurnālistu vizīšu organizēšana – 12 (vizītes);16) Tūroperatoru vizīžu organizēšana – 7 (vizītes);17) Nacionālā stenda starptautiskajās izstādēs apmeklētāju piesaistes pasākumi – 10;18) Dalība ārvalstu specializētajos tūrisma veicināšanas pasākumos – 14;19) Kontaktu datu bāzes izveidošana mērķa tirgos – 12;20) Mērķa tirgu monitoringa veikšana – 12;21) Reklāmas aktivitāšu īstenošana – 6 (tirgu skaits).Komersantiem ir liela interese LIAA un TAVA organizētajos pasākumos. Ekonomikas ministrija 2012.gadā jau savlaicīgi veica grozījumus Ministru kabineta 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana”” (turpmāk – MK noteikumi Nr.887), palielinot Eiropas Reģionālā attīstības fonda (turpmāk – ERAF) līdzfinansējumu projektu īstenošanai par 2 500 000 latu, jeb 3 557 180 *euro* papildusjau esošajiem 3 000 000 latu, jeb 4 268 615 *euro*. Šobrīd kopējais pieejamais ERAF līdzfinansējums ir 5 500 000 lati (7 825 795 *euro*) un valsts budžeta līdzfinansējums 3 666 666 lati (5 217 197 *euro*).TAVA īstenotā projekta ietvaros šobrīd pieejamais ES fondu finansējums ir 3 000 000 lati, jeb 4 268 615 *euro*. Līdz 2013.gada 31.decembrim TAVA ir apguvusi ES fondu finansējumu par 878 621,31 latiem, jeb 1 255 879,48 *euro,* kas sastāda 37% no kopējā projektam pieejamā ES fondu finansējuma. Atlikušais finansējums ir plānots apgūt pilnā apmērā līdz 2015.gada 1.jūlijam.Savukārt, LIAA īstenotā projekta ietvaros šobrīd pieejamais ES fondu finansējums ir 2 500 000 lati, jeb 3 557 180 *euro*. Līdz 2013.gada 31.decembrim LIAA ir apguvusi ES fondu finansējumu par 1 472 989,06 latiem, jeb 2 101 105,8 *euro,* kas sastāda 59% no kopējā projektam pieejamā finansējuma. Savukārt atlikušais pieejamais finansējums, saskaņā ar LIAA plānu un jau uzsāktajām aktivitātēm tiks izlietots 2014.gadā.Pēc šī brīža aprēķiniem, ņemot vērā augsto ieinteresēto personu aktivitāti un atbalstāmo darbību izmaksas, tiek aprēķināts, ka kopējais pieejamais finansējums LIAA īstenotā projekta ietvaros ir pietiekams, lai atbalstāmās darbības varētu īstenot visu 2014.gadu, bet projektu īstenošanas laiks ir līdz 2015.gada 1.jūlijam. Situācija ir skaidrojama ar to, ka būtiski ir pieaugusi 2.3.1.1.2.apakšaktivtātes loma nozaru konkurētspējas stiprināšanā, un atlikušais projekta ietvaros pieejamais finansējums ir jau rezervēts 2014.gada pasākumiem.Šobrīd LIAA jau ir nokomplektējusi dalībnieku grupas 2014.gada nacionālajos stendos, tādejādi rezervējot visu atlikušo pieejamo ES fondu finansējumu. LIAA īstenotā projekta ietvaros ir nepieciešams papildus finansējums, lai tā spētu organizēt nacionālos stendus starptautiskajās izstādēs ārvalstīs, kā arī nodrošina Latvijas ārvalstu ekonomisko pārstāvniecību darbību (Lietuvā, Ķīnā un Baltkrievijā) un ārvalstu investīciju piesaistes pasākumus 2015.gadā. LIAA īstenotā projekta ietvaros komersantu dalība nacionālo stendu izstādēs tiek organizētās ātrāk kā pusgadu pirms izstādes norises laika. Līdz ar to lai spētu noorganizēt komersantu dalību nacionālajos stendos sākot ar 2015.gada ziemas perioda izstādēm, LIAA jau maijā ir nepieciešams izsludināt uzsaukumu komersantu atlasei.  Saskaņā ar LIAA veiktajiem aprēķiniem, tad 2015.gadā projekta īstenošanai nepieciešamais finansējums sastāda 970 000 *euro* (582 000 *euro*, ERAF finansējums (60%) un 388 000 euro, valsts budžeta finansējums (40%)).  Ekonomikas ministrija ir konstatējusi, ka 2.3.prioritātes „Uzņēmējdarbības veicināšana” ietvaros pēc veiktajām prognozēm 2.3.2.2.1.apakšaktivitātē „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)” ir brīvs ERAF finansējums 2 142 586,54 lati, jeb 3 048 626 *euro.* Līdz ar to Ekonomikas ministrija ir paredzējusi pārdalīt ERAF finansējumu no 2.3.2.2.1.apakšaktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)” 582 000 *euro* apmērā, lai LIAA projektu varētu īstenot līdz 2015.gada 1.jūlijam. Savukārt, no valsts budžeta 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” projektu īstenošanai tik pārdalīts 388 00 *euro.* Ekonomikas ministrija norāda, ka darbības programmas „Uzņēmējdarbība un inovācijas” papildinājuma 2.3.prioritātes „Uzņēmējdarbības veicināšana” ietvaros esošajās aktivitātēs nav pieejams brīvs valsts budžeta finansējums. 2.3.2.1.aktivitātes „Biznesa inkubatori” un 2.3.1.2.aktivitātes „Pasākumi motivācijas celšanai inovācijām un uzņēmējdarbības uzsākšanai” ietvaros vis pieejamais valsts budžeta līdzfinansējums ir piesaistīts aktivitāšu ietvaros uzsāktajiem projektiem, līdz ar to šo finansējumu nav iespējams samazināt vai pārdalīt citu aktivitāšu īstenošanai. MK noteikumi Nr.887 pieejamais finansējums noteikts latu valūtā. Ņemot vērā pāreju uz euro valūtu sākot ar 2014.gada 1.janvāri, nepieciešami grozījumi MK noteikumi Nr.887, norādot pieejamo finansējumu *euro* valūtā atbilstoši Euro ieviešanas kārtības likuma 32.panta otrās daļas 2.punktam. MK noteikumu projekta punkts, kurā skaitliskā vērtība tiek izteikta *euro* un noapaļota, nav personai nelabvēlīgāks par sākotnējo tiesību normu, kurā skaitliskā vērtība ir izteikta latos  Tā kā atbalsts aktivitātes ietvaros tiek piešķirts kā *de minimis* atbalsts, līdz šim atbalsta piešķiršana notika saskaņā ar 2006.gada 15.decembra Komisijas Regulu (EK) Nr. 1998/2006 par Līguma 87. un 88. panta piemērošanu *de minimis* atbalstam (turpmāk – Regula 1998/2006). Regulas Nr.1998/2006 6.pants nosaka, ka Regulu Nr.1998/2006 piemēro līdz 2013.gada 31.decembrim, savukārt 5.panta 3.punkts nosaka, ka Regulas Nr.1998/2006 spēkā esamības laika beigās jebkuru *de minimis* atbalstu, kurš atbilst Regulas 1998/2006 nosacījumiem, var likumīgi īstenot turpmākajos sešos mēnešos, tātad - līdz 2014.gada 30.jūnijam. Ņemot vērā, ka 2013.gada 18.decembrī stājās spēkā jaunais *de minimis* atbalsta regulējums *-* 2013.gada 18.decembra Komisijas Regula (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas Regula Nr. 1407/2013), Ekonomikas ministrija (turpmāk – EM) ir veikusi grozījumus MK noteikumos Nr.887, pielāgojot noteikumu regulējumu Komisijas Regulai Nr.1407/2013. Jānorāda, ka Regulas Nr.1407/2013 nosacījumi ir saskanīgi ar Regulas Nr.1998/2006 nosacījumiem un nav nelabvēlīgāki finansējuma saņēmējiem. Ņemot vērā, ka Regula Nr.1998/2006 ir spēkā līdz 2014.gada 30.jūnijam, ar grozījumiem MK noteikumos Nr.887 Ekonomikas ministrija ierosina, ka finansējumu apakšaktivitātes ietvaros tiem finansējuma pretendentiem, kuri uz finansējumu pieteikušies līdz 2014.gada 31.maijam un par kuriem lēmums pieņemts līdz 2014.gada 30.jūnijam, piešķir saskaņā ar Regulu Nr.1998/2006, savukārt finansējums tiem finansējuma pretendentiem, kuri uz finansējumu pieteikušies pēc 2014.gada 31.maija, tiek piešķirts saskaņā ar Regulu Nr.1407/2013. Ņemot vērā, ka jaunā *de minimis* Regula Nr.1407/2013 nenosaka specifiskus atbalsta ierobežojumus komersantiem, kuri atbilst grūtībās nonākušu komersantu pazīmēm, līdz ar to MK noteikumos Nr.887 ir nepieciešams dzēst prasības, ka atbalstu nevar saņemt, ja atbalsta pretendents atbilst grūtībās nonākuša komersanta pazīmēm. Savukārt ir nepieciešams atstāt prasību, ka atbalsta pretendents var saņemt finansējumu, ja tam ar tiesas spriedumu nav pasludināts maksātnespējas process vai ar tiesas spriedumu netiek īstenots tiesiskās aizsardzības process, vai ar tiesas lēmumu netiek īstenots ārpustiesas tiesiskās aizsardzības process, tam nav uzsākta bankrota procedūra, piemērota sanācija vai mierizlīgums vai tā saimnieciskā darbība nav izbeigta. Līdz ar to tiesību akta projekts paredz veikt grozījumus MK noteikumos Nr.887:1. aizstājot un konvertējot valūtu no latiem uz *euro*;
2. palielinot 2.3.1.1.2.apakšaktivitātes ERAF līdzfinansējumu par 582 000 *euro* un valsts budžeta līdzfinansējumu par 388 000 *euro*;
3. aizstājot Komisijas 2006.gada 15.decembra Regulu (EK) Nr. 1998/2006 par Līguma 87. un 88.panta piemērošanu de minimis atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) **ar** Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013.gada 24.decembris, Nr. L 352);
4. tiek dzēstas prasības izvērtēt atbalsta pretendentu atbilstībai grūtībās nonākuša komersanta pazīmēm.

 Ekonomikas ministrija papildus informē, ņemot vērā, ka 2.3.1.1.2.apakšaktivitātes ietvaros nav plānota jaunu projektu iesniegumu pieņemšana, tad MK noteikumu Nr.887 pielikumi netiek grozīti, kas saistīts ar latu valūtas maiņu uz *euro* valūtu. |
| 3. Projekta izstrādē iesaistītās institūcijas | Ekonomikas ministrija |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, biedrības, nodibinājumi, kooperatīvās sabiedrības, ostu pārvaldes un pašvaldības.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams veikt grozījumus darbības programmas „Uzņēmējdarbība un inovācijas” papildinājumā. |
| 2. | Atbildīgā institūcija | Projekts šo jomu neskar. |
| 3. | Cita informācija | Grozījumi darbības programmas „Uzņēmējdarbība un inovācijas” papildinājumā tiek izstrādāti un iesniegti izskatīšanai Ministru kabinetā paralēli ar Ministru kabineta noteikumu projektu „Grozījumi Ministru kabineta 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas”” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana””.Saskaņā ar Ministru kabineta 2014.gada 11.februāra sēdes protokola Nr.8 8.§ 4.5.apakšpunktu, grozījumi 2.3.2.2.1.apakšaktivitātē „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”” nav nepieciešami, jo apakšaktivitātes ietvaros jaunas projektu iesniegumu atlases kārtas nav vairs paredzētas. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013.gada 18.decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013.gada 24.decembris, Nr. L 352)  |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regulas Nr.* 1407/2013 1.panta 1.punkts | ***Noteikumu projekta 7.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 6.panta 1.punkts | ***Noteikumu projekta 3.punkts***  | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 3.panta 2.punkts | ***Noteikumu projekta 4.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 2.panta 2.punkts | ***Noteikumu projekta 4.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 6.panta 1.punkts | ***Noteikumu projekta 5.punkts*** | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 2. | Sabiedrības līdzdalība projekta izstrādē | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 3. | Sabiedrības līdzdalības rezultāti | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē ir iesaistīta LIAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās LIAA darbības ietvaros. |
| 3. | Cita informācija | Nav |

**Anotācijas III. sadaļa - projekts šīs jomas neskar.**

Ekonomikas ministrs V.Dombrovskis

Vīza: Valsts sekretārs M.Lazdovskis

19.05.2014 09:02

2173

Māris Krūmiņš

67013126, Maris.Krumins@em.gov.lv